
		טל' : 03-7412358  ,  פקס: 077-3180983

הנתבעת:                    איי.אי.ג'י חברה לביטוח בע"מ
	מרחוב הסיבים 25, פתח תקווה 4910001
	טל': 1800-400400
	דוא"ל: service@aig.co.il


			כתב תביעה 

סוג התביעה ונושאה: פלת"ד 

הסעדים המבוקשים: פיצויים בשל נזקי גוף בהתאם לסמכותו של בית משפט נכבד זה.  

סכום האגרה:	839 ₪ (תקנה 34 לתוספת לתקנות בתי המשפט (אגרות), תשס"ז – 2007. 


תיקים קשורים: 	לא קיימים תיקים קשורים. 


[bookmark: _Hlk61960106]				הזמנה לדין (טופס 2 תקנה 10) 

הואיל והתובעת הגישה למחוז שיפוט זה כתב תביעה נגדך, המצורף בזאת, אתם מוזמנים להגיש כתב הגנה בתוך 60 ימים מיום שהומצאה לכם הזמנה זו. 

לתשומת ליבכם, אם לא תגיש כתב הגנה לפי תקנה 130 לתקנות סדר הדין האזרחי, התשע"ט – 2018, תהיה לתובעת הזכות לקבל פסק דין שלא בפניך. 












חלק 2: 

(1) בעלי הדין : 

1. התובעת, ילידת 3.6.1959, היתה בכל הזמנים הרלבנטיים לתביעה זו הנוהגת ו/או המשתמשת ברכב הנושא מספר רישוי 201-92-504 (להלן:"הרכב").

2. הנתבעת הינה חברת ביטוח הפועלת כחוק בישראל, ובכל הזמנים הרלבנטיים לתביעה זו ביטחה את השימוש ברכב על פי הוראות פקודת ביטוח רכב מנועי (נוסח חדש) תש"ל – 1970.

רצ"ב תעודת חובה, רישיון רכב ותמונת הרכב שצולמה בזירה, מסומנים ״כנספח 1״.

(2) פירוט הסעד המבוקש באופן תמציתי: 

3. התובעת נפגעה בתאונת דרכים כהגדרתה בחוק הפיצויים לנפגעי תאונות דרכים. הנתבעת ביטחה את השימוש ברכב בו אירעה התאונה בביטוח חובה ועל כן עותרת התובעת לפצותה בגין הנזקים שנגרמו לה בתאונה.  

4. מחמת מגבלותיה הנובעות מהתאונה, מתקשה התובעת בביצוע עבודתה, נאלצה לצמצם את היקף עבודתה ונגרמו לה הפסדי שכר בעבר ובעתיד

5. התובעת מוגבלת מאז התאונה בביצוע פעולות יומיומיות שונות ובניהול משק ביתה, היא נזקקת לעזרת הזולת ותמשיך להיזקק לה גם בעתיד. 

6. עקב מגבלותיה הנובעות מהתאונה נזקקת התובעת לשימוש מוגבר במוניות, ולהסעות מיוחדות, ותיזקק לכך גם בעתיד. 

(3) תמצית העובדות הנחוצות לביסוסה של עילת התביעה ומתי נולדה: 

7. בתאריך 29.6.25, בסביבות השעה 15:00, או בסמוך לכך, היה הרכב אשר היה נהוג ע"י התובעת מעורב בתאונת דרכים והתובעת נפגעה ונחבלה בגופה (להלן: "התאונה").

8. לאחר התאונה החלה התובעת לסבול מסחרחורות ומכאבים בצוואר ובגב, היא שהתה במנוחה בביתה, בתקווה שמדובר בכאבים שיחלפו. אולם כעבור יומיים, נוכח הימשכות הסחרחורות והחמרת הכאבים וההגבלה בצוואר ובגב תחתון עם הקרנת הכאב לירך ימין, היא פנתה לקבלת טיפול במוקד לרפואה דחופה בקהילה, לאחר בדיקות דימות שוחררה לביתה בהמלצה לנטילת משככי כאבים, המשך מעקב ומנוחה.


9. התובעת אשר המשיכה לסבול מכאבי גב תחתון וירך ימין, טופלה במסגרת קופת החולים והופנתה לבדיקות דימות נוספות, טיפולי פיזיותרפיה, רפואה משלימה, נטילת תרופות לשיכוך כאב ונוגדי דלקת והמשך מעקב אורתופדי.

10. התובעת ביצעה טיפולי פיזיותרפיה אינטנסיביים ונותרה עם כאבים והגבלה בתנועות השכמות והגב תחתון והוחלט להפנותה לטיפול לשיכוך כאב לצד המשך טיפול אורתופדי ומשלים.



רצ"ב תעודות רפואיות, מסומנות "כנספח 2".

11. מאז התאונה סובלת התובעת מכאבים והגבלה בתנועות הצוואר, השכמות, הגב וירך ימין מקושי בישיבה, מקושי בכיפוף והטיה, מקושי בהרמה ונשיאה, מקושי בשכיבה, מקשיי שינה והירדמות, היא נזקקת למעקב רפואי, נטילת תרופתי לשיכוך כאב וטיפול תרופתי ותיזקק לכך גם בעתיד.

12. התובעת, עובדת ב****, עבודה הכרוכה מעצם טיבה וטבעה בישיבה ממושכת וריכוז מתקשה מאז התאונה ומחמת תוצאותיה בביצוע עבודתה, נאלצה לצמצמם את היקפה ונגרמו לה הפסדי שכר.

13. מאז התאונה ומחמת תוצאותיה מתקשה התובעת, בניהול משק ביתה ובטיפול בילדיה, נזקקת לעזרת הזולת ותיזקק לה גם בעתיד.

14. עקב מגבלותיה הנובעות מהתאונה, בשים לב לאופי פגיעתה נזקקת התובעת לשימוש מוגבר במוניות, ולהסעות מיוחדות ותיזקק לכך גם בעתיד. 
                       

חלק 3 

15. להלן פירוט נזקי התובעת:
1. נזק מיוחד:  
(1)  פגיעה בכושר ההשתכרות בעבר –			          45,500 ₪ 
(2)  עזרת הזולת בעבר –	           				              15,250 ₪  
(3)  הוצאות רפואיות ונסיעות לטיפולים בעבר –	           4,800 ₪ 
(4)  הסעות מיוחדות ושימוש מוגבר במוניות בעבר -            7,920 ₪


2. נזק כללי:
כב' בית המשפט מתבקש לפסוק לתובעת פיצוי הולם בגין נזקיה, בין היתר, בראשי הנזק הבאים:
(1) הפסדי השתכרותה בעתיד, על-פי מידת מוגבלותה התפקודית של התובעת, או לחילופין, בהתאם לשיעור נכותה הרפואית, לרבות הפסדים בתקופת  הפנסיה.
(2)  עזרת הזולת בעתיד.
(3)  הוצאות רפואיות ופארה רפואיות ונסיעות לטיפולים בעתיד. 	
(4)  הוצאות בגין נסיעות מיוחדות ומוניות בעתיד. 
(5)  פיצוי בגין נזקיה הלא ממוניים של התובעת. 

פירוט העובדות המקנות סמכות לבית המשפט:
 
16. לבית משפט נכבד זה הסמכות לדון בתביעה על פי מהותה, ערכה ומקום ניהול עסקי הנתבעת.

17. הנתבעת חייבת לפצות את התובעת בהיותה מבטחת השימוש ברכב במועד התאונה.

אשר על כן, מתבקש כב' ביהמ"ש להזמין את הנתבעת לדין ולחייבה, לפצות את התובעת כמפורט לעיל, בצירוף ריבית חוקית מירבית והפרשי הצמדה מלאים מיום הגשת התביעה ועד לתשלום בפועל, ולרבות הוצאות המשפט, שכ"ט עו"ד ומע"מ.	

                                                                                          ______________
						               אריאל פרייברג, עו"ד
								          ב"כ התובעת



